armvectores/hy_wikipedia_2023 huggingface dataset:
Քաղաքական գործիչ

Քաղաքական գործիչ, անձ, ով ակտիվորեն մասնակցում է կուսակցական քաղաքականությանը կամ անձ, ով պաշտոն ունի կառավարությունում։ Քաղաքական գործիչներն առաջարկում, աջակցում կամ ստեղծում են օրենքներ, որոնցով կառավարում են տարածքով, այսինքն նաև դրա բնակչությամբ։ Ընդհանուր առմամբ «Քաղաքական գործիչ» կարող է անվանվել ցանկացած անձ, ով նպատակ ունի հասնել քաղաքական իշխանության որևէ բյուրոկրատական հաստատությունում։


== Նույնականություն ==
Քաղաքական գործիչները մարդիկ են, որոնք քաղաքականապես ակտիվ են, հատկապես կուսակցական քաղաքականության մեջ։ Պաշտոնները տարբերակվում են տեղական բաժանմունքներից մինչև տարածաշրջանային և ազգային կառավարությունների գործադիր, օրենսդիր եւ դատական մարմիններ։ Որոշ ընտրված իրավապահ մարմինների աշխատակիցներ, ինչպիսիք են շերիֆները, համարվում են քաղաքական գործիչներ։


== Մեդիա և հռետորաբանություն ==
Քաղաքական գործիչները հայտնի են իրենց հռետորաբանությամբ իրենց ելույթներում կամ քարոզչական արշավներում։ Նրանք հատկապես հայտնի են նրանով, որ օգտագործում են ընդհանուր թեմաներ, որոնք թույլ են տալիս նրանց զարգացնել իրենց քաղաքական դիրքերը ընտրողներին ծանոթ տերմիններով։ Ըստ անհրաժեշտության քաղաքական գործիչները դառնում են ԶԼՄ-ների փորձառու օգտվողներ։ 19-րդ դարում քաղաքական գործիչներն ակտիվորեն օգտվում էին թերթերից, ամսագրերից և գրքույկներից, ինչպես նաև պաստառներից։ 20-րդ դարում նրանք սկսել են օգտագործել նաև ռադիոյի և հեռուստատեսության դաշտերը՝ հեռուստատեսային գովազդը դարձնելով ընտրարշավի ամենաթանկարժեք մասը։ 21-րդ դարում նրանք ավելի ու ավելի շատ են ներգրավվում համացանցի և սմարթֆոնների վրա հիմնված սոցիալական ցանցերում։
Լուրերը միշտ կարևոր դեր են կատարել քաղաքականության մեջ, ընդ որում հակառակորդի մասին բացասական լուրերը սովորաբար ավելի արդյունավետ են, քան սեփական կողմի մասին դրական լուրերը։


== Բնութագրություն ==
Շատ գիտնականներ ուսումնասիրել են քաղաքական գործիչների բնութագրերը, համեմատելով դրանք տեղական և ազգային մակարդակներում, համեմատելով ավելի լիբերալ կամ ավելի պահպանողական, համեմատելով հաջողներին և ավելի քիչ հաջողներին ընտրությունների տեսանկյունից։
Շատ քաղաքական գործիչներ ունեն հազարավոր անուններ և անհատներ հիշելու և իրենց ընտրողների մասին անձնական անեկդոտները հիշելու ունակություն, դա մեծ առավելություն է։ Միացյալ Նահանգների նախագահներ Ջորջ Բուշը և Բիլ Քլինթոնը հայտնի էին իրենց ուժեղ հիշողությամբ։


== Քննադատություն ==
Շատ քննադատներ հարձակվում են քաղաքական գործիչների վրա այն բանի համար, որ նրանք չեն շփվում հանրության հետ։ Քննադատության են արժանանում այն ձևերը, որով խոսում են քաղաքակագետներն։ Այն նկարագրվում է որպես չափից ավելի ձևական և լցված բազմաթիվ էվֆեմիստական և փոխաբերական արտահայտություններով և սովորաբար ընկալվում է որպես «խաբեության, մոլորության մեջ գցելու եւ շփոթելու» փորձ։
Ընդհանուր առմամբ քաղաքական գործիչները համարվում են տգետ, եսասեր, ոչ կոմպետենտ և կոռումպացված, ապրանքների կամ ծառայությունների դիմաց գումար վերցնող, այլ ոչ թե ընդհանուր հասարակական բարիքի համար աշխատող։ Քաղաքական գործիչները շատ երկրներում համարվում են «ամենաատելի մասնագետներ»։


== Ծանոթագրություններ ==
Մամիկ

Մամիկ, հայկական իգական անուն։ Առաջացել է հայերեն մամ՝ «մայր կամ տատ» բառի փաղաքշական ձևից։ Մեկ անգամ հիշատակվել է 13-րդ դարում, 2 անգամ էլ՝ ավելի ուշ։


== Գործածություններ ==
Մամիկ, կին Սուկատի և մայր Կազերի․ միասին 1231 թվականին 2 տուն նվիրեցին Հոռոմոսի վանքին։
Մամիկ, հիշատակված է 1552 և 1630 թվականներին։
Մամիկ, անձնանուն չէ, այլ հասարակ անուն և նշանակում է «տատ, մեծ մայր»։


== Ծանոթագրություններ ==
Հուշարար

Հուշարար, թատերական, գրական-գեղարվեստական պատկերազարդ երկշաբաթաթերթ, ալմանախ (1912 թվականից՝ 4 գիրք)։ Լույս է տեսել 1907—1913 թվականներին, Թիֆլիսում։ Խմբագիր-հրատարակիչ՝ Ա. Վրույր։ Լուսաբանել է թատերական կյանքի նորությունները, բարձրացրել թատրոնի վերակառուցման ու դեմոկրատացման, խաղացանկի ընտրության, ռեժիսուրայի կատարելագործման, բեմական խոսքի կուլտուրայի ու թարգմանությունների մակարդակի բարելավման և այլ հարցեր։


== Պատմություն ==
Արժեքավոր են Գ. Չմշկյանի, Ա. Սանդինյանի, է. Տեր-Գրիգորյանի և ուրիշների հուշագրությունները հայ թատրոնի պատմության վերաբերյալ, հայ, ռուս, վրացի և այլ ազգերի նշանավոր դերասաններին ու թատերական գործիչներին նվիրված նյութերը։ Անդրադարձել է նաև ճարտարապետությանը, գեղանկարչությանը, երաժշտությանը և արվեստի մյուս բնագավառներին (Թ. Թորամանյանի ուսումնասիրությունները ազգային ճարտարապետության վերաբերյալ, Ա. Մայիլյանի, Գ. Լևոնյանի և այլոց հոդվածները)։ Ունեցել է հարուստ գրական գեղարվեստական բաժին, հավելվածի ձևով հրատարակել պիեսներ, վոդևիլներ։ Աշխատակցել են Լեոն, Սիրանույշը, Գ. Բաշինջաղյանը, Հ. Սիրունին, Օ. Սևումյանը և ուրիշներ։
Պոոլե

Պոոլե (էստ․՝ Poole), գյուղ Էստոնիայի Տարտումաա նահանգի Կոնգուտա շրջանում։
2011 թվականի տվյալներով գյուղում բնակվում էր 40 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կոժինո (այլ կիրառումներ)

Կոժինո, կարող է վերաբերել՝

Կոժինո - գյուղ Ռուսաստանի Նիժնի Նովգորոդի մարզի Արզամասկի շրջանի կազմում։
Կոժինո - գյուղ Ռուսաստանի Նիժնի Նովգորոդի մարզի Լիսկովսկի շրջանի կազմում։
Կոժինո - գյուղ Ռուսաստանի Սմոլենսկի մարզի Գագարինսկի շրջանի կազմում։
Կոժինո - գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Կոժինո - գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Իգնաշկինո (գյուղ, Դուվանսկի շրջան)

Անվան այլ կիրառումների համար տե՛ս՝ ԻգնաշկինոԻգնաշկինո (ռուս.՝ Игнашкино, բաշկիրերեն՝ Игнашкин), գյուղ Ռուսաստանի, Բաշկորտոստան հանրապետության Դուվանսկի շրջանի կազմում։
Բնակչությունը 2002 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ելիցա Թոդորովա

Ելիցա Թոդորովա (բուլղ.՝ Елица Тодорова, սեպտեմբերի 2, 1977(1977-09-02), Վառնա, Բուլղարիա), բուլղարացի ֆոլկ երգչուհի և պրոֆեսիոնալ թմբկահար։
2007 թվականին «Water» երգով, Ստոյան Յանկուլովի հետ ներկայացրել է Բուլղարիան Եվրատեսիլ 2007 երգի մրցույթում և մրցույթի եզրափակիչ փուլում զբաղեցրել 5-րդ հորիզոնականը։
2013 թվականին Ստոյան Յանկուլովի հետ կրկին ներկայացրել է Բուլղարիան Եվրատեսիլում և այս անգամ զբաղեցրել կիսաեզրափակչի 12-րդ հորիզոնականը։


== Ծանոթագրություններ ==
Մինիոններ

Մինիոններ, ամերիկյան եռաչափ անիմացիոն ֆիլմ, որի պրեմիերան տեղի է ունեցել 2015 թվականի հուլիսի 10-ին։ «Անճոռնի ես» և «Անճոռնի ես 2» մուլտֆիլմերի շարունակությունը, որը պատմում է, թե ինչպես են ստեղծվել մինիոնները։ Արտադրությունը՝ Universal Pictures-ի։ Սցենարը գրել է Բրայան Լինչը, ռեժիսորներն են Պիեռ Քոֆինը և Կայլ Բալդան, պրոդյուսերները՝ Քրիս Մելենդանդրին և Ջանեթ Հելին։ Սանդրա Բուլոկը հնչունավորելու է Սկարլետ Օվերքիլին՝ ֆիլմի չարագործին, իսկ Ջոն Հեմը՝ նրա ամուսնուն՝ գյուտարար Հերբ Օվերքիլին։


== Սյուժե ==
Մինիոնները չարագործների դեղին օգնականներն են, ովքեր գոյություն ունեն վաղնջական ժամանակներից և զարգացման արդյունքում միաբջիջ օրգանիզմներից վերածվել են կենդանի օրգանիզմների, որոնց նպատակը մեկն է՝ ծառայել ամենափառասեր չարագործներին։ Այն բանից հետո, երբ մինիոններն իրենց հիմարության պատճառով ոչնչացրին իրենց տերերին՝ ներառյալ դրակուլային, տիրանոզավրին և Չինգիզ խանին, որոշեցին մեկուսանալ աշխարհից և նոր կյանք սկսել Անտարկտիդայում։ 1960-ական թվականներին տերերի բացակայության պատճառով նրանք դեպրեսիայի մեջ ընկան, այդ իսկ պատճառով Կևինը Ստյուարտի և Բոբի հետ ճանապարհ ընկավ՝ իրենց համար նոր տեր գտնելու։ Շուտով նրանք հայտնվում են չարագործների համաժողովին, որտեղ նրանց վիճակվում է պայքարել Սկարլետ Օվերքիլի սպասարկուները դառնալու իրավունքի համար։ Սկարլետը նորաձև հավակնոտ չարագործ է, ով ցանկանում է զավթել աշխարհը և դառնալ առաջին սուպերչարագործը։


== Թողարկում ==
2012 թվականի օգոստոսի 21-ին հայտարարվեց, որ ֆիլմը կթողարկվի 2014 թվականի դեկտեմբերի 19-ին։ 2013 թվականի փետրվարին Սանդրա Բուլոկը միացավ նկարահանող խմբին՝ հնչունավորելու Սկարլետ Օվերքիլին Ջոն Հեմի հետ, ով 2 ամիս անց նույնպես միացավ՝ հնչունավորելու Սկարլետի ամուսնուն՝ Հերբ Օվերքիլին։ 2013 թվականի սեպտեմբերի 20-ին ֆիլմի թողարկման ամսաթիվը հետաձգվեց 2014 թվականի դեկտեմբերի 19-ից 2015 թվականի հուլիսի 10։ Հետաձգման պատճառը Universal Pictures-ի՝ «Անճոռնի ես 2» մուլտֆիլմի հուլիսյան թողարկումից գոհ լինելն էր․ այդ պատճառով այս ֆիլմի համար ևս ցանկացան օգտվել ամառային թողարկման բարենպաստ հնարավորություններից։


== Դերերում ==
Սանդրա Բուլոկ՝ Սկարլետ Օվերքիլ, հավակնոտ չարագործ
Ջոն Հեմ՝ Հերբ Օվերքիլ, Սկարլետի ամուսին և գյուտարար
Սթիվ Քերել՝ Գրյու
Սանադա Հիրոյուկի՝ չարագործ-սումոիստ
Պիեռ Քոֆին՝ Կևին, Բոբ, Ստյուարտ և այլ մինիոններ
Քրիս Ռենաուդ՝ մինիոններ
Ռամոնա Գիլմոր-Դարլինգ՝ Լունետա ծաղրածու


== Ծանոթագրություններ ==


== Արտաքին հղումներ ==
«Մինիոններ» ֆիլմի մասին Big Cartoon DataBase կայքում
«Մինիոններ» ֆիլմի մասին Metacritic կայքում
Բիթ սերունդ

Բիթ սերունդ (անգլ.՝ The Beat Generation, երբեմն թարգմանվում է «Կոտրված սերունդ»), ամերիկացի բանաստեղծների և արձակագիրների խմբի անվանում։ Բիթ սերունդը 1940-ական թվականներից մեծ ազդեցություն է թողել ժամանակակիցների ենթագիտակցության վրա և, ի վերջո, ճանաչում է ձեռք բերել 1950-ական թվականների վերջում։ Ժամանակակից գրաքննադատները բիթ սերնդի ներկայացուցիչներին դիտարկում են իբրև գրող-էքզիստենցիալիստների, ռոմանտիկների, ապոլիտիկ մարդկանց և բոհեմի ներկայացուցիչների։ Առավել ճշգրիտ համարվում է նրանից մեկի կարծիքը այն մասին, որ բիթնիկները ամերիկյան արժեքների հեղափոխության սիմվոլը կամ կարգախոսն էին։
«Բիթ սերունդ» տերմինը ծագել է 1948 թվականին և պատկանում է Ջեք Քերուակին, որը այդպիսով բնութագրել է Նոնկոմֆորտիզմ անունը կրող երիտասարդական շարժումը և Նյու Յորքի ընդհատակը, որոնք ձևավորվել էին այդ ժամանակ գործնականում արդեն անհետացող կորսյալ սերնդից։ Բիթ սերունդը սկսել է կազմավորվել է 1940-ական թվականների սկզբում Կոլումբիայի համալսարանի ուսանողական շրջանակներում, որտեղ Լյուսեն Կարրը ծանոթացնում է Ջեք Քերուակին, Ալեն Գինզբերգին և Ուիլիամ Բերրոուզին։ Նրանց էլ վիճակված էր դառնալ «կոտրվածների» գլխավոր ներկայացուցիչները։
Հոսանքի գլխավոր հեղինակներից են՝ Ջեք Քերուակը, Ալեն Գինզբերգը և Ուիլիամ Բերրոուզը, Լոուրենս Ֆերլինգեթթին, Գերի Սնայդերը, Մայքլ Մաքքլուրը, Դիանա դի Պրիման, Ֆիլիպ Ուեյլեն, Ֆիլիպ Լամանտիան, Լերոյ Ջոնսը, Բոբ Քաուֆմանը, Ռոբերտ Կրիլին, Ռոբերտ Դանքեն։ Բիթ սերնդից մնացած լավագույն ստեղծագործություններն են համարվում Ալեն Գինզբերգի «Ճիչ» պոեմը, Ջեք Քերուակի «Ճանապարհին» և Ուիլիամ Բերրոուզի «Մերկ նախաճաշ» վեպերը։ 1960-ականների վերջին՝ բիթ սերնդի մայրամուտին, ներկայացուցիչներից շատերը դարձան հիպիների շարժման ակտիվ անդամներ, իսկ մյուսները միացան տարբեր քաղաքական հոսանքներին։


== Տերմինի ծագումանաբանություն ==
Իր հրապարակախոսական հոդվածներից մեկում Քերուակը հիշում է, որ «կոտրված սերունդը» առաջին անգամ հիշատակվել է իր կողմից 1948 թվականին Ջոն Հոլմսի հետ ունեցած խոսակցության ժամանակ։ Գրողը այդպիսով բնութագրել էր սոցիալական մի շերտ, որը ձևավորվել էր «կորսված սերնդի» անհետացումից անմիջապես հետո։ Մամուլում այս բառակապակցությունը առաջին անգամ հայտնվեց Հոլմսի «Քայլերթ» վեպում։ Կա նաև կարծիք, որ տեմինի հեղինակը համարվում է Բոբ Քաուֆմանը։
Ու. Լավլորը նշում է, որ ի տարբերություն «սերունդ» տերմինի, «բիթնիկ» տերմինը հայտնվեց միայն 1958 թվականին, երբ «San Francisco Chronicle» ամսագրի լրագրող Գերբ Կաենը ապրիլի երկուսի համարում «beat» բառին, որը ջազային երաժիշտների սլենգում նշանակում էր թշվառություն և հուսահատություն, ավելացրեց ռուսական «-նիկ» վերջավորությունը «Սպուտնիկ 1»-ի անվանումից։ Լևիսոնը այս փաստը կապում է այն բանի հետ, որ հրռիթի և բիթնիկների մեջ անալոգներ կարելի է տանել. երկուսն էլ փնտրում են ինչ-որ այլ բան այս աշխարհից դուրս։ Գրող Փոլ Դիքսոնը մեջբերում է լրագրողին.


== Ծանոթագրություններ ==
Վերխնեսոլյոնի (Վեսյոլիի շրջան)

Վերխնեսոլյոնի (ռուս.՝ Верхнесолёный), գյուղակ (խուտոր) Ռուսաստանի Դաշնության Ռոստովի մարզի Վեսյոլիի շրջանում։ Վերխնեսոլյոնովսկի գյուղական համայնքի վարչական կենտրոնն է։
Ռամազան Օզջան

Ռամազան Օզջան (գերմ.՝ Ramazan Özcan, հունիսի 28, 1984(1984-06-28)[…] կամ ապրիլի 28, 1984(1984-04-28), Հոհեմս, Dornbirn District, Ֆորալբերգ, Ավստրիա), ավստրիացի դարպասապահ, ով հանդես է գալիս գերմանական «Ինգոլշտադտ 04» ակումբում և Ավստրիայի ազգային հավաքականում։


== Ակումբային կարիերա ==


=== «Հոֆֆենհայմ» ===
2008 թվականին Ռամազանը պայմանագիր է կնքել գերմանական «Հոֆֆենհայմի» հետ։ Թիմի կազմում անցկացրել է երկու մրցաշրջան և մասնակցել 25 խաղի։


=== «Բեշիկթաշ» ===
2010 թվականին Օզջանը վարձավճարով տեղափոխվել է «Բեշիկթաշ»։


=== «Ինգոլշտադտ 04» ===
2011 թվականի մայիսին տեղափոխվել է «Ինգոլշտադտ 04»։


== Ծանոթագրություններ ==


== Արտաքին հղումներ ==
Պրոֆիլը «Բեշիկթաշի» պաշտոնական կայքում
Ոզնաթուփ շյուղախոտային

Ոզնաթուփ շյուղախոտային (լատ.՝ Acantholimon festucaceum), արճճախոտազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Կիսագնդաձև բարձիկանման թփիկ է։ Ծաղկակիրները բացահայտորեն երկար են տերևներից։ Հասկիկները բազմաթիվ են և դասավորված  փուխր, բազմիցս ճյուղավորված ծուռումուռ ծաղկաբույլում։ Գլխավոր առանցքի վրա հասկիկները միմյանցից հեռացած են, իսկ եզրային ճյուղիկներին և գագաթին՝ համարյա խմբված։ 8 մմ տրամագծով բաժակի ետծալը ունի 5 կամ 10 բլթակ, սպիտակ է, ջղերը՝ սևավուն։


== Տարածվածություն ==
Հայաստանում հանդիպում է միայն Մեղրու ֆլորիստիկական շրջանում (Նյուվարդի գյուղի շրջակայք)։


== Էկոլոգիա ==
Բույսը աճում է ստորին լեռնային գոտում՝ ծովի մակարդակից 500 մ բարձրությունների վրա, չոր քարքարոտ լանջերին, ֆրիգանանման բուսականության կազմում։ Ծաղկում է հուլիս ամսին, պտղաբերում՝ օգոստոսին։


== Պահպանություն ==
Կրիտիկական վիճակում գտնվող տեսակ է։ Հայտնի է մեկ պոպուլյացիա։ Տարածման և բնակության շրջանների մակերեսը 10 կմ²-ից պակաս է։ Տեսակին աճելավայրերի պայմանների փոփոխության հետևանքով սպառնում է տարածման և բնակության շրջանների կրճատում՝ ընդհուպ մինչև ամբողջական անհետացում։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում։
Պահպանություն չի իրականացվում։


== Ծանոթագրություններ ==
Նովգորոդսկոե (գյուղ, Տրոստյանեցի շրջան)

Անվան այլ կիրառումների համար տե՛ս՝ ՆովգորոդսկոեՆովգորոդսկոե (ուկրաիներեն՝ Новгородське), գյուղ Ուկրաինայի Սումիի մարզի Տրոստյանեցի շրջանում։
2001 թվականի տվյալներով Նովգորոդսկոե գյուղում բնակվում էր 518 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լիմ կղզի

Անվան այլ կիրառումների համար տե՛ս՝ Լիմ (այլ կիրառումներ)
Լիմ (թուրքերեն՝ Adır Adası), կղզի Վանա լճում։ Հայոց Մեծ եղեռնի ժամանակ շուրջ 12 000 կանայք և երեխաներ 3 օրվա ընթացքում անցել են կղզի, իսկ նրանց անցումը հսկել են մի քանի հայկական ֆիդայական ջոկատներ։
Լիմը ափից հեռու է մոտ 1 կմ։ Վանա լճի կղզիներից ամենամեծն է. երկարություն՝ 2 կմ է, լայնություն՝ 0.5 կմ։ Վաղ ժամանակներում միացած է եղել ցամաքին, որից անջատվել է ջրի մակարդակի բարձրացման հետևանքով։ Մակերևույթը հարթ է, լանդշաֆտը՝ չոր տափաստանային։
Ըստ ավանդության՝ 4-րդ դարի սկզբին Գրիգոր Լուսավորիչը Լիմում հիմնադրել է Լիմի անապատը, որտեղ 14-րդ դարի սկզբին գործել են երեք եկեղեցի՝ սուրբ Աստվածածին, սուրբ Կարապետ և սուրբ Գևորգ եկեղեցիները։ Լիմի անապատը ծաղկում է ապրել 17-րդ դարում, երբ 1622 թվականին Սյունյաց Մեծ անապատից այստեղ է տեղափոխվել Ներսես Մոկացի վարդապետն իր աշակերտներով և հիմնադրել բարձրագույն դպրոց, որը գոյատևել է մինչև 19-րդ դարը։
Կղզու վրա մինչ այժմ պահպանվում են Սուրբ Գևորգ հայկական եկեղեցու ավերակները։ Այն կառուցվել էր 1305 թվականին, իսկ հավելյալ շինությունները կառուցվել են 1621 և 1766 թվականներին։ Պահպանվում են նաև գերեզմաններ ու խաչքարեր։


== Պատկերասրահ ==

		
		
		
		
		
		
		


== Տես նաև ==
Լիմ անապատ
Վանա լիճ
Կտուց կղզի
Առտեր կղզի
Աղթամար կղզի


== Ծանոթագրություններ ==


== Աղբյուրներ ==
Լիմ կղզի Archived 2014-05-29 at the Wayback Machine.
Կառոլի (գյուղ, Իլուկա շրջան)

Կառոլի (էստ․՝ Karoli), գյուղ Էստոնիայի Իդա-Վիրումաա նահանգի Իլուկա շրջանում։
2011 թվականի տվյալներով գյուղում բնակվում էր 3 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գայանե (բալետ)

Անվան այլ կիրառումների համար տե՛ս՝ Գայանե (այլ կիրառումներ)
Գայանե, հայկական ազգային առաջին բալետն է՝ չորս գործողությամբ, հեղինակ՝ Արամ Խաչատրյան։ Լիբրետոն Կոնստանտին Դերժավինի։


== Պատմություն ==
Գայանե բալետն ի սկզբանե կոչվում էր «Ուրախություն», հետագայում այն վերանայվում և վերանվանվում է «Գայանե»։ Առաջին բեմադրությունը եղել է 1942 թվականի դեկտեմբերի 9-ին Պերմում, Լենինգրադի Կիրովի անվան օպերայի և բալետի թատրոնի ուժերով։ Վերաբեմադրվել է 1952 թվականին։


== Գործող անձինք ==
Հովհաննես, կոլտնտեսության նախագահ
Գայանե, նրա դուստրը
Արմեն, հովիվ
Նունե, կոլտնտեսուհի
Կարեն կոլտնտեսության աշխատող
Կազակով, երկրաբանական արշավախմբի ղեկավար
Անծանոթ
Գիքո, կոլտնտեսական
Այշա, կոլտնտեսուհի
Իզմայիլ
Ագրոնոմ
Երկրաբաններ
Սահմանապահ խմբի ղեկավարԳործողությունները կատարվում են Հայաստանում 20-րդ դարի 30-ական թվականներին։


== Ծանոթագրություններ ==
Տրանսֆորմացիա (գենետիկա)

Տրանսֆորմացիա գենետիկայում, գենետիկական ինֆորմացիայի հաղորդումը բջիջ՝ մեկուսացված դեզօքսիռիբոնուկլեինաթթվի (ԴՆԹ) ներմուծման միջոցով։ Հանգեցնում է տրանսֆորմացված բջջում (տրանսֆորմանտ) և նրա սերունդներում նոր, ԴՆԹ-ի աղբյուր օբյեկտին բնորոշ հատկանիշների առաջացմանը։ Տրանսֆորմացիայի երևույթը հայտնաբերել է անգլիացի գիտնական Ֆ․ Դրիֆիտը (1928 թ.)։ 1944 թ.-ին Օ․ էյվերին (ԱՄՆ) աշխատակիցների հետ ցույց տվեց, որ տրանսֆորմացիան իրականացնող գործոնը ԴՆԹ-ն է։ Դա առաջին աշխատանքն էր, որն ապացուցեց ԴՆԹ-ի, որպես ժառանգական ինֆորմացիայի, կրողի դերը։ Ընդգրկում է հետևյալ փուլերը՝ ԴՆԹ-ի ֆիքսումը ընդունող բջջի կողմից, ԴՆԹ-ի թափանցումը բջջի ներսը, ԴՆԹ-ի հատվածների միացումը ընդունող բջջի քրոմոսոմին, «մաքուր», տրանսֆորմացված ձևերի առաջացումը։ Օտարածին ԴՆԹ միացնելու ունակ բջիջների թիվը պոպուլյացիայում աննշան է։ Բջիջ թափանցած ԴՆԹ-ի հատվածների միջին չափերը 5* 10е դալտոն են։ Տրանսֆորմացիայի պրոցեսն օգտագործվում է բակտերիաների գենետիկական վերլուծության ժամանակ։ Տվյալներ կան, որ տրանսֆորմացիան հատուկ է նաև բարձրակարգ օրգանիզմների բջիջներին։
Պոջարդո

Պոջարդո (իտալերեն՝ Poggiardo), քաղաք Իտալիայում։ Գտնվում է Ապուլիա մարզում՝ Լեչե գավառում։ 
Բնակչությունը կազմում է 6144 մարդ, բնակչության խտությունը կազմում է 320 մարդ/կմ²։ Զբաղեցնում է 19 կմ² մակերես։ Փոստային ինդեքս՝ 73037, հեռախոսային կոդ՝ +39 0836։


== Ժողովրդագրություն ==
Բնակչության թվաքանակի փոփոխությունները. 


== Կապի տվյալներ ==
Հեռախոս՝ 0836 909811
Էլեկտրոնային փոստ՝ sindaco@poggiardo.com
Պաշտոնական կայք՝ http://www.poggiardo.com


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Աստերոիդների ցանկ (289601-289700)

Աստերոիդների ցանկ (289501-289600)  • Աստերոիդների ցանկ  • Աստերոիդների ցանկ (289701-289800)
 Աստերոիդների ցանկ (289501-289600)  • Աստերոիդների ցանկ  • Աստերոիդների ցանկ (289701-289800)
Օլիվարես

Օլիվարես (իսպ.՝ Olivares), բնակավայր և մունիցիպալիտետ Իսպանիայում։ Մտնում է Սևիլյա պրովինցիայի մեջ՝ Անդալուսիա ինքնավար համայնքում։ Մունիցիպալիտետը գտնվում է Էլ Ալխարաֆեյի շրջանի կազմում։ Զբաղեցնում է 46կմ² մակերես։ Բնակչությունը՝ 9534 մարդ(2010)։ Պրովինցիայի վարչական կենտրոնից գտնվում է 16կմ հեռավորության վրա։


== Դեմոգրաֆիական ցուցանիշ ==


== Պատկերասրահ ==

		


== Ծանոթագրություններ ==
Պեսկովսկի գյուղական խորհուրդ (Խարկովի մարզ)

Անվան այլ կիրառումների համար տե՛ս՝ Պեսկովսկի գյուղական խորհուրդ (այլ կիրառումներ)Պեսկովսկի գյուղական խորհուրդ  (ուկրաիներեն՝ Пісківська сільська рада), Ուկրաինայի Խարկովի մարզի Դվուրեչանսկի շրջանում։
2001 թվականի տվյալներով Պեսկովսկի գյուղական խորհրդում բնակվում էր 1501 մարդ։ Բնակավայրը զբաղեցնում է 54.27 կմ² տարածք։ Բնակչության խտությունը կազմում էր 27.66 մարդ/կմ²։ Խորհրդում կա 3 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Հարժիս (լեռ)

Հարռիս, լեռնագագաթ Հայաստանի Սյունիքի մարզում, Բարգուշատի լեռներում, համանուն գյուղից 6 կմ հարավ–արևելք։ Բարձրությունը 2146 մ է։


== Ծանոթագրություններ ==
Պատերնա դել Կամպո

Պատերնա դել Կամպո (իսպ.՝ Paterna del Campo), մունիցիպալիտետ Իսպանիայում։ Գտնվում է Ուելվա պրովինցիայի Անդալուզիա ինքնավար համայնքի կազմում։ Տարածքը կազմում է 132 կմ2, բնակչությունը՝ 3745 մարդ (2010 թվականի տվյալներով)։ Պրովինցիայի վարչական կենտրոնից գտնվում է 62 հեռավորության վրա։


== Բնակչություն ==


== Ծանոթագրություններ ==


== Արտաքին հղումներ ==
Paterna del Campo
Որդնակային փոխանցում

Որդնակային փոխանցում, որդնակի և նրա հետ կցորդված որդնակային անիվի միջոցով խաչվող առանցքներով մի լիսեռից մյուսին պտույտը փոխանցելու մեխանիզմ։ Որդնակը սեղանաձև պարուրակով պտուտակ է, իսկ որդնակային անիվը՝ աղեղաձև ատամներով ատամնանիվ։ Որդնակային փոխանցման մեջ տանողը որդնակն է, տարվողը՝ որդնակային անիվը։ Առավել տարածված որդնակային փոխանցումներում օգտագործվում են գլանաձև որդնակներ։ Կախված պարուրակների անցումների թվից, տարբերում են՝ մեկ, երկու և քառանցումային որդնակներ։ Գալարի պրոֆիլի ձևից կախված, որդնակները լինում են արքիմեդյան, գոգավոր պրոֆիլով և այլն։ Որդնակային փոխանցման առավելությունն է անաղմուկ և սահուն աշխատանքը, թերությունը՝ կցորդված տարրերի՝ որդնակների գալարների և անիվների ատամների հարաբերական սահքը։ Դա հանգեցնում է ջերմության արտադրման (արագացված) և լռվելու հավանականության մեծացման ու փոքր ՕԳԳ-ի (միջինը՝ 0,7—0,75 միամուտք, 0,8—0,85 երկմուտք, 0,86—0,92 քառամուտք փոխանցումների դեպքում)։ Որդնակային փոխանցումը կիրառվում է ամբարձիչ մեքենաներում, մետաղահատ հաստոցներում, ավտոմեքենաներում, հիդրոտեխնիկական կառույցներում։
Օդիլաուր

Օդիլաուր (վրաց.՝ ოდილაური), գյուղ Վրաստանում: Գտնվում է Իմերեթի մարզի Թերջոլայի շրջանում:


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 908 մարդ:


== Ծանոթագրություններ ==
Կարասային դամբարաններ (Սյունիք)

Կարասային դամբարաններ, Սյունիքի մարզ, Եղվարդ գյուղից հյուսիս-արևելք՝ 3 կմ ծառածածկ բլրի լանջին։ Հուշարձանների պեղումների ընթացքում հայտնաբերվել է չորս կարասային և մեկ քարե կառույցում կատարված թաղումներ և պարզվել, որ կարասային թաղումները պատկանում են մ.թ.ա. 1-ին դարին։


== Պատմություն ==
Դամբարանադաշտի դամբարանները իջեցվել են կավահողի մեջ. ժամանակի ընթացքում այն ծածկված է եղել հումուսի 20-30 սմ շերտով։ Ձախակողմյան մասում, լանջն ի վեր. հայտնաբերվել են երեք դամբարաններ։


== Նկարագրություն ==


=== Դամբարան մեկ ===
Գտնվում է հանդամաս տանող ճանապարհի վրա, կարասը վնասված է։ Այս անոթը (բարձրությունը 75 սմ, իրանի տրամագիծը 55 սմ) դրված է հորիզոնական դիրքով, արևելք-արևմուտք ուղղվածությամբ՝ բերանը դեպի արևելք, որի շրթնամասերը չեն պահպանվել։ Կարասային թաղման պեղումներից հայտնաբերվել են բրոնզե փոքրիկ զանգուլակ, մեկ զույգ ոսկյա օղեր, արծաթե մանյակ, մեկ ամբողջական ծորակավոր սափոր, երեք հատ երկաթե կեռիկներ, երկաթե դանակ, երկաթե աղեղնաձև իր և աննշան քանակությամբ ոսկորներ։


=== Դամբարան երկու ===
Դամբարանը գտնվում է ճանապարհի վրա՝ մակերևույթի մոտ։ Դրված է հորիզոնական դիրքով, կարասի չափերը 100x70 սմ է, արևմուտք - արևելք ուղղվածություն՝ բերանն ուղղված դեպի արևմուտք և փակված հարթ սալաքարով։ Կարասի մեջ հայտնաբերվել է մեծ քանակությամբ ոսկրաբանական մնացորդներ և բավական հարուստ հնագիտական նյութ՝ բեկոտված փոքր կճուճ, բրոնզե հայելի, արծաթե մանյակ, կնիք, բրոնզից կախազարդեր, դանակ, ոսկյա զույգ ականջօղ, բրոնզե թիակ, արծաթե դրամ՝ պարթևական Միհրդատ արքայի պատկերով, կարմիր սարդիոնից ուլունքներ և այլն։


=== Դամբարան երեք ===
Գտնվում է 60-70 սմ խորության վրա ճանապարհի ձախակողմյան մասում՝ բլրի թեք լանջին։ Կարասը գտնվում է ջարդված վիճակում։ Կարասի չափերն են 123 x 80 սմ, բերանի տրամագիծը՝ 30 սմ, հատակի տրամագիծը՝ 17 սմ։ Կարասը դրված էր հորիզոնական դիրքով՝ արևելք - արևմուտք ուղղությամբ, փակված հարթ սալաքարով։ Կարասում գտնվել են գանգ ու կմախքի որոշ մասեր՝ շատ վատ վիճակում, հորիզոնական դիրքով տեղադրված՝ վատ պահպանված երկաթե դաշույն։ Կարասի ներսից հայտնաբերվել են բրոնզե երեք օղեր, որոնցից երկուսը հպված էին իրար։ Ինչպես նաև կարասի մեջ հայտնաբերվեց հանգուցյալը զինվորականի կմախք, ինչի մասին են վկայում դաշույնը և զրահի մասեր հանդիսացող օղակները։


== Ծանոթագրություններ ==
Իվան Մոզգով

Իվան Եֆիմի Մոզգով (հունվարի 20, 1906(1906-01-20) կամ 1906, Մոսկվայի մարզ, Ռուսական կայսրություն - սեպտեմբերի 25, 1990(1990-09-25) կամ 1990, Մոսկվա, ԽՍՀՄ), խորհրդային անասնաբույժ-դեղաբան։ Պրոֆեսոր (1939 թվականից), ՀամԳԳԱ ակադեմիկոս (1956 թվականից)։ ԽՄԿԿ անդամ 1937 թվականից։
Ավարտել է Մոսկվայի անասնաբուծականանասնաբուժական ինստիտուտը (1930 թ.)։ 1938 թվականից՝ Մոսկվայի անասնաբուժական ակադեմիայի դեղաբանության ամբիոնի վարիչ, միաժամանակ (1956-1968 թթ.)՝ ՀամԳԳԱ անասնաբուծության բաժանմունքի ակադեմիկոս, ֊քարտուղարի տեղակալ։ 1958-1961 թվականներին՝ Մոսկվայի անասնաբուժական ակադեմիայի ռեկտոր, 1961-1962 թթ.՝ ԽՍՀՄ գյուղատնտեսության նախարարի տեղակալ։
Աշխատանքները վերաբերում են դեղանյութերով կենդանիների վարակիչ և ոչ վարակիչ հիվանդությունների կանխարգելման, աճի խթանման և մթերատվության բարձրացման հարցերին։
Պարգևատրվել է Աշխատանքային կարմիր դրոշի 2 և Հայրենական պատերազմի 2-րդ աստիճանի շքանշաններով։


== Ծանոթագրություններ ==
Դրու Սեն Բել

Դրու Սեն Բել (ֆր.՝ Droupt-Saint-Basle), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 306 մարդ, բնակչության խտությունը` 16.44 մարդ/կմ²։ Բնակավայրը զբաղեցնում է 18.61 կմ² տարածք։


== Աշխարհագրություն ==
Գտնվում է Փարիզ քաղաքից 125 կմ արևելք, Շալոն ան Շամպայն քաղաքից` 65 կմ հարավ-արևմուտք, Տրուա քաղաքից` 23 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 227 աշխատունակ (15-64 տարեկան) բնակիչ, որոնցից ակտիվ էին 160-ը, իսկ ոչ ակտիվները` 67։ Ակտիվության ցուցանիշը կազմում է 70,5 %։ 160 աշխատունակ մարդկանցից աշխատել է 150 անձ (85 տղամարդ և 65 կին)։ Գործազուրկ են եղել 10 անձ (6 տղամարդ և 4 կին)։ 67 անաշխատունակներից 19-ը եղել են աշակերտներ կամ ուսանողներ, 27-ը` թոշակառուներ, իսկ 21-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Միխայլովկա (գյուղ, Կազանկայի շրջան)

Անվան այլ կիրառումների համար տե՛ս՝ ՄիխայլովկաՄիխայլովկա (ուկրաիներեն՝ Михайлівка), գյուղ Ուկրաինայի Նիկոլաևի մարզի Կազանկայի շրջանում։ Հիմնադրվել է 1896 թվականին։
2001 թվականի տվյալներով Միխայլովկա գյուղում բնակվում էր 593 մարդ։ Բնակավայրը զբաղեցնում է 1942 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նոր Կալեդոնիայի անկախության հանրաքվե

Նոր Կալեդոնիայում անկախության հանրաքվեն կայացել է 2018 թվականի նոյեմբերի 4-ին։ Ընտրության մասնակիցները պետք է ընտրեին՝ ցանկանո՞ւմ են Նոր Կալեդանիան շարունակի մնալ Ֆրանսիայի կազմում, թե՞ դառնա անկախ պետություն։
Ընտրությունների արդյունքում պարզ դարձավ, որ մասնակիցների 56,4%-ը կողմ է ստատուս քվոյի պահպանմանը, իսկ 43.6%-ը նախընտրում է անկախությունը։


== Հարց ==
Հանրաքվեի հարցն էր․

Հայերեն թարգմանությունը՝ «Դուք ցանկանո՞ւմ եք Նոր Կալեդանիան հասնի ամբողջական ինքնիշխանության և դառնա անկախ»։


== Հարցումներ ==


== Արդյունքներ ==


== Ծանոթագրություններ ==
Միկրոռելիեֆ

Միկրոռելիեֆ, ռելիեֆի ձևեր, որոնք հանդիսանում են Երկրի տարբեր տեղամասերի մակերևույթի խոշոր ձևերի մանրամասները, որոնց հարաբերական բարձրությունը չի անցնում մի քանի մետրից (օրինակ, բլուրներ, փոքր ձագարներ, ավազաթմբեր, տափաստանային ափսեներ և այլն)։ Միկրոռելիեֆի ծագումը հիմնականում պայմանավորված է արտածին գործոններով։
Յուրի Մատերի

Յուրի Մատերի (ռուս.՝ Ю́рий Бори́сович Мате́рий, սեպտեմբերի 12, 1953(1953-09-12)), ռուսական դիվանագետ։


== Կենսագրություն ==
Ավարտել է ԽՍՀՄ ԱԳՆ Մոսկվայի Միջազգային հարաբերությունների պետական ինստիտուտը (1975)։ Տիրապետում է անգլերեն և հինդի լեզուներին։ Դիվանագիտական գործունեությամբ սկսել է զբաղվել 1975 թվականից։
1999 - 2002 թվականներին՝ Կարաչիում (Պակիստան) Ռուսաստանի գլխավոր հյուպատոս։
2002 թվականի հունիսից - 2007 թվականի սեպտեմբերը՝ Ռուսաստանի ԱԳՆ Տեղեկատվության և մամուլի վարչության գլխավոր խորհրդական։
2007 - 2012 թվականներին՝ Դանանգում (Վիետնամ) Ռուսաստանի գլխավոր հյուպատոս։
2012 - 2017 թվականներին՝ ՌԴ ԱԳՆ տեղեկատվության և մամուլի դեպարտամենտի փոխտնօրեն։
2017 թվականի օգոստոսի 21-ից՝ Շրի Լանկայում Ռուսաստանի Դաշնության արտակարգ և լիազոր դեսպան։
2017 թվականի օգոստոսի 24-ից՝ Մալդիվյան Հանրապետությունում Ռուսաստանի Դաշնության արտակարգ և լիազոր դեսպան՝ համատեղության կարգով։


== Դիվանագիտական աստիճան ==
2-րդ դասի արտակարգ և լիազոր դեսպանորդ (2002 թվականի հունիսի 18)
1-ին դասի արտակարգ և լիազոր դեսպանորդ (2017 թվականի դեկտեմբերի 26)


== Ծանոթագրություններ ==


== Արտաքին հղումներ ==
Կենսագրությունը Մոսկվայի Միջազգային հարաբերությունների պետական ինստիտուտի ռազմաքաղաքական հետազոտությունների կենտրոնի կայքում
Մաշոնկինների թատրոն-կրկես

Մաշոնկինների թատրոն-կրկես (ռուս.՝ Театр-цирк Машонкиных), թատրոն Ռուսաստանի Դոնի Ռոստով քաղաքում 20-րդ դարի առաջին կեսին։


== Պատմություն ==
19-րդ դարում Դոնի Ռոստովի կենտրոնում եղել է վաճառական Մաշոնկիններին պատկանող մի մեծ հողակտոր, որը սահմանափակվում էր Տագանրոգի պողոտայով (այժմ՝ Բուդյոննու պողոտա), Սեննյա փողոցով (այժմ՝ Մաքսիմ Գորկու փողոց) և Պոչտովի նրբանցքով (այժմ՝ Օստրովսկու նրբանցք)։ 1890-ական թվականների վերջին այնտեղ կառուցվեց փայտե կրկես-թատրոնը, ամառային թատրոնը և նույնանուն «Բուֆ» սրճարան-շանտանը։ Փայտե շենքն ուներ մի շարք թերություններ, որոնցից ամենակարևորը մեծ հրավտանգավորությունն էր, որը թույլ չէր տալիս կրկեսի այն ժամանակվա վարձակալ Մ. Ն. Զլոբինին շենքում տեղադրելու «ջեռուցման և էլեկտրական լուսավորության համար շոգեկաթսա»։
20-րդ դարի սկզբին փայտե շինությունը քանդվեց և նրա տեղում 1906 թվականի հոկտեմբերի 12-ին բացվեց Մաշոնկինի թատրոնը, որը գտնվում էր քարե շենքում և տեղավորում էր մինչև 1500 այցելու։ 1920 թվականին այս հաստատությունը սկսեց կոչվել «Մեծ թատրոն», իսկ Ասմոլովի թատրոնի հրդեհից հետո (այդ պահին այն ​​կոչվում էր Լունաչարսկու անունով), նրա թատերախումբը տեղափոխվեց այստեղ, և այն դարձավ Դոնի Ռոստովի գլխավոր թատրոնը։ 1931 թվականին առաստաղն իջեցվեց, դահլիճը վերանորոգվեց, թատրոնի բեմը մեքենայացվեց։ 1935 թվական հոկտեմբերի 1-ին «Մեծ թատրոնի» թատերախումբը տվեց իր վերջին բեմադրությունը՝ ներկայացնելով Ալեքսանդր Կոռնեյչուկի «Պլատոն Կրեչետ» պիեսը, որից հետո դերասանները տեղափոխվեցին նոր շենք, որն այժմ հայտնի է որպես Գորկու անվան դրամատիկական թատրոն։ 1935 թվականից մինչև Հայրենական մեծ պատերազմի սկիզբը «Մեծ թատրոնում» աշխատել է Ռոստովի երաժշտական ​​կոմեդիայի թատրոնը։ Պատերազմի ժամանակ վաճառական Մաշոնկինների հիմնած թատրոնի շենքն այրվել է և այլևս չի վերականգնվել։ 1958 թվականին Մաշոնկինների նախկին թատրոնի տեղում հայտնվել է Ռոստովի կրկեսի շենքը, որը գործում է մինչ օրս։
Հետաքրքրական է, որ իր լավագույն տարիներին Մաշոնկինների թատրոնը տեսել է այն ժամանակի այնպիսի հայտնի դերասանների, ինչպիսիք են Կոնստանտին Ստանիսլավսկին, Մեյերխոլդի թատերախումբը, Անաստասիա Վյալցևան, Նիկոլայ Խմելյովը, Օլգա Կնիպպեր-Չեխովան և շատ ուրիշներ։


== Աղբյուրներ ==
В. Сидоров. Энциклопедия Старого Ростова и Нахичевани-на-Дону. Ростов-н/Д, 1993.


== Ծանոթագրություններ ==


== Արտաքին հղումներ ==
Театр-Цирк Машонкиных, Ростов.
Театр купчихи Пелагеи Дмитриевны Машонкиной Archived 2019-04-12 at the Wayback Machine.
История театров Ростова-на-Дону
Սովետական պատմություն (ֆիլմ)

«Սովետական պատմություն» (անգլ.՝ The Soviet Story, լատ.՝ Padomju stāsts), 2008 թվականին թողարկված վավերագրական ֆիլմ, լատվիացի ռեժիսոր Էդվինս Շնորեի դեբյուտային աշխատանքը։ Նկարահանվել է Եվրոպական խորհրդարանի «Միություն հանուն Եվրոպայի ազգերի» խմբի հանգանակություններով։ 
Պատմում է Խորհրդային Միության և Նացիստական Գերմանիայի նախապատերազմյան հարաբերությունների, յուրաքանչյուրի որդեգրած պետական քարոզչության, իրականացրած բռնաճնշումների և այլ դրվագների մասին։ 
Ֆիլմում ներկայացված են ռուս և արևմտյան պատմաբանների (Բորիս Սոկոլով, Նորման Դեյվիս և այլք), ինչպես նաև ռուս գրող Վիկտոր Սուվորովի, խորհրդային այլախոհ Վլադիմիր Բուկովսկու, Եվրախորհրդարանի անդամների և խորհրդային բռնաճնշումները վերապրած մասնակիցների հարցազրույցներ։ Հարցազրույցներն ուղեկցելով պատմական կադրերի և փաստաթղթերի հետ, ֆիլմը փորձում է ցույց տալ նացիոնալ սոցիալիստական և խորհրդային սոցիալիստական համակարգերի միջև սերտ փիլիսոփայական, քաղաքական և կազմակերպական կապերը։ 
Ֆիլմն առանձանկի մանրամասնությամբ է անդրադառնում այնպիսի պատմական դրվագների, ինչպիսիք են 1930-ականների բռնաճնշումները («Մեծ զտում»), Հոլոդոմորը, Խորհրդա-Գերմանական («Մոլոտով–Ռիբենտրոպ») պայմանագրի կնքումը, Կատինի զանգվածային գնդակահարությունները, Գեստապո-ՆԿՎԴ համագործակցությունը, ԽՍՀՄ Ժողովուրդների զանվածային տեղահանությունները և ԳՈւԼԱԳ-ի ուղղիչ-աշխատանքային ճամբարներում բռնադատվածների նկատմամբ կատարված բժշկական փորձերը։
Ֆիլմը պնդում է, որ Նացիստական Գերմանիայի և Խորհրդային Միության իրավահաջորդ պետությունները տարբերվում են այն իմաստով, որ հետպատերազմյան Գերմանիան դատապարտում է Երրորդ Ռայխի գործողությունները, սակայն նույնը բանն իր իրավանախորդի հանդեպ չի անում ժամանակակից Ռուսաստանը, մեջբերելով Վլադիմիր Պուտինի հայտարարությունը, որտեղ նա ԽՍՀՄ փլուզումը համարում էր «դարի խոշորագույն աշխարհաքաղաքական աղետը»։


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Էջը IMDb.com կայքում
Տելտի

Տելտի (իտալերեն՝ Telti), կոմունա Իտալիայում, գտնվում է Սարդինիա մարզում՝ Օլբիա-Տեմպիո գավառում։ Բնակչությունը 1989 մարդ, բնակչության խտությունը 23,49 կմ²։ Զբաղեցնում է 84,65 կմ² տարածք։ Փոստային ինդեքս՝ 7020։ Հեռախոսային կոդ՝ 0789։
Կոմունայի հովանավորներն են սրբեր Վիկտորիան և Անատոլիան։ Տոնակատարությունը մայիսի առաջին կիրակին է։


== Արտաքին հղումներ ==
http://www.comune.telti.ss.it/ Archived 2010-08-23 at the Wayback Machine.
Աշխարհագրական դիրք

Աշխարհագրական դիրք, երկրի մակերևույթի վրա որևէ աշխարհագրական օբյեկտի դիրքն է այն օբյեկտների նկատմամբ, որոնց հետ գտնվում է սերտ փոխազդեցության մեջ։


== Աշխարհագրական դիրքի նշանակությունը և նկարագրությունը ==
Այն բնութագրում է տվյալ օբյեկտի տեղը տարածական կապերի և հոսքերի (նյութի, էներգիայի, տեղեկատվության) մեջ և որոշում է նրա հարաբերությունները արտաքին միջավայրի հետ։ Արտաքին աշխարհի տարրերը կարող են զգալի ազդեցություն ունենալ որոշակի օբյեկտի զարգացման վրա, այդ իսկ պատճառով այն արտահայտում է երկրատարածական հարաբերությունը աշխարհագրական օբյետկի և արտաքին միջավայրի միջև։ Աշխարհագրական դիրք հասկացությունը առանցքային նշանակություն ունի աշխարհագրական գիտությունների համակարգում։ Այսպիսով կարելի է ասել, որ աշխարհագարական դիրքը․

համարվում է անհատականացնող գործոն, քանի որ ի հայտ է բերում աշխարհագրական օբյեկտի շատ հատկանիշներ
ունի պատմական բնույթ, քանի որ ժամանակի ընթացքում կարող է փոփոխվել
ունի ներուժային բնույթ, քանի որ միայն աշխարհագրական դիրքը չի կարող բավարար պայման հանդիսանալ օբյեկտի համատասխան զարգացման համար
սերտորեն կապված է տարածքի ձևի և նրա սահմանների հետ։


== Ծանոթագրություններ ==
Փերի շրջան (Միսսիսիպի)

Անվան այլ կիրառումների համար տե՛ս՝ Փերի (այլ կիրառումներ)Փերի շրջան (անգլ.՝ Perry County), ԱՄՆ Միսսիսիպի նահանգի 82 վարչական միավորներից մեկը։ Ընդհանուր տարածությունը 1.676 կմ² է, բնակչությունը՝ 12.250 մարդ (2010 թ. տվյալներով)։ Շրջկենտրոնն է Նյու Ավգուստա բնակավայրը։ Կազմավորվել է 1820 թ.։


== Ծանոթագրություններ ==
Միխայիլ Մատյուշկին

Միխայիլ Աֆանասևիչ Մատյուշկին (ռուս.՝ Михаил Афанасьевич Матюшкин, 1676 - ապրիլի 17, 1737(1737-04-17)), ռուս ռազմական գործիչ, ռուսական բանակի գեներալ-անշեֆ (1726)։
Եղել է Պետրոս I-ի արտաքին քաղաքականության կողմնակիցներից, ակտիվորեն մասնակցել նրա մղած ռազմական գործողություններին (Ազովի, Սև, Բալթիկ, Կասպից ծովերը կատարած արշավանքներին)։ Պարսկական արշավանքի ժամանակ, որպես 4 գնդից կազմված զորախմբի հրամանատար, մասնակցել է Ապշերոնյան թերակղզում մղված մարտերին, հատկապես աչքի ընկել Բաքվի գրավման (1723 թվականի հուլիսին) մարտերում։ Մատյուշկինի կորպուսում են գործել Հայկական էսկադրոնը և Հայ-վրացական միացյալ էսկադրոնը։ Մատյուշկինի անմիջական նախաձեռնությամբ հայազգի մարտիկներին 1725 թվականին շնորհվել են զինվորական աստիճաններ, հայկական զորամասերը ընդգրկվել են ռուսական ինտենդանտական սպասարկման մեջ։ Մատյուշկինը սերտ կապեր է հաստատել Արցախի հայ ազատագրական շարժման գործիչների հետ։ Պետրոս I-ի մահից (1725 թվական) հետո, երբ Եկատերինա I հրաժարվել է շարունակել նրա Արևելյան քաղաքականությունը, Մատյուշկինը հրաժարականով հեռացել է Կովկասից։
Ժիլինո (գյուղ, Տյոմկինսկի շրջան)

Անվան այլ կիրառումների համար տե՛ս՝ Ժիլինո (այլ կիրառումներ)Ժիլինո (ռուս.՝ Жилино), գյուղ Ռուսաստանի, Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 45 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սվետլոգորսկոե (Կրասնոդարի երկրամաս)

Անվան այլ կիրառումների համար տե՛ս՝ Սվետլոգորսկոե (այլ կիրառումներ)Սվետլոգորսկոե (ռուս.՝ Светлогорское), գյուղ Ռուսաստանի Դաշնության Կրասնոդարի երկրամասի Աբինսկի շրջանի կազմում։
Բնակչությունը 2010 թվականին գրանցված տվյալներով կազմում էր 695 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալագոա Գրանդի

Ալագոա Գրանդի (պորտ.՝ Alagoa Grande), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի գյուղատնտեսական շրջան (մարզ)ում։ Մտնում է Բրեժու Պարաիբանուի գավառի կազմի մեջ։ Բնակչությունը կազմում է 27 448 մարդ՝ 2007 թվականի տվյալներով։ Գրավում է 332 կմ2 տարածք։ Բնակչության խտությունը՝ 82,67 մարդ/կմ²։


== Պատմություն ==
Քաղաքը հիմնադրվել է 1864 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 61.873.757,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.149,51 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,609 (տվյալները՝ ՄԱԿ-ի զարգացման ծրագրի)։
Իսպանիան 2012 ամառային օլիմպիական խաղերում

Իսպանիան 2012 թվականի հուլիսի 27-ից մինչև օգոստոսի 12-ը Լոնդոնում (Մեծ Բրիտանիա) կայացած 30-րդ ամառային Օլիմպիական խաղերում մասնակցել է 23 մարզաձևերով։ Խաղերին մասնակցել են 278 մարզիկներ, որից 166 տղամարդ և 112 կին։ Իսպանիայի օլիմպիական հավաքականը նվաճել է 17 մեդալ, որից 3-ը՝ ոսկի, 10-ը արծաթ, 4 բրոնզե, ինչը ընդամենը մեկ մեդալով էր պակաս նախորդ օլիմպիական խաղերից։ Երեք մարզիկ նվաճել են մեկից ավելի մեդալ։ Թիմային պայքարում նույնպես իսպանացիները հաջող հանդես եկան, կանանց հանդբոլի և ջրի գնդակի հավաքականները նվաճեցին համապատասխանաբար արծաթե և բրոնզե մեդալներ։ Տղամարդկանց բասկետբոլի հավաքականը կրկնեց Պեկինի հաջողությունը և նվաճեց արծաթե մեդալ։


== Մեդալակիրներ ==


== Ծանոթագրություններ ==
Կոլումբարիում

Կոլումբարիում (լատ.՝ columbarium, սկզբնական նշանակությունը՝ աղավնատուն, լատ.՝ columba - աղավնի), աճյունասափորների զետեղարան։ Հին Հռոմում կոլումբարիումները ներսում կիսաշրջանաձև խորշերի շարքերով, ստորգետնյա կամ վերգետնյա, 1-3 հարկ բարձրությամբ կառույցներ էին (օրինակ, մ.թ.ա. 1-ին դարում Ապիյան ճանապարհին կառուցված, որմնանկարներով, թանկարժեք խճապատկերներով ու զարդերով ճոխացված կոլումբարիումը, որը հայտնաբերվել է 1726 թվականին)։ Հռոմեական կոլումբարիումները սովորաբար ամբողջովին կամ մասամբ եղել են ընդգետնյա։ Ներկայիս կոլումբարիումները կից են գերեզմանատներին և դիակիզարաններին։ 1957 թվականին Երևանի Նոր Արեշ թաղամասում հայտնաբերվել է մ.թ.ա. I հազարամյակի 1-ին քառորդի ուրարտական կոլումբարիում։


== Պատկերասրահ ==

		
		
		
		
		
		
		
		
		


== Ծանոթագրություններ ==


== Գրականություն ==
Kammerer Grothaus H. Camere sepolcrale de’ liberti e liberte di Livia Augusta ed altri Caesari // Mélanges de l'École française de Rome. Antiquité. — T. 91. —1979. — P. 315—342
Toynbee J. M. C. Death and Burial in the Roman World. — Baltimore, 1996
Borg B. E. Crisis and Ambition. Tombs and Burial Customs in Third-Century AD Rome. — Oxford, 2013
Borbonus D. Columbarium Tombs and Collective Identity in Augustan Rome. — Cambridge, 2014
Сергеенко М. Е. Колумбарий Статилиев Тавров // Вестник древней истории. — 1964. — № 4


== Արտաքին հղումներ ==
Photographs and commentary on ancient Roman columbaria
Columbarium with inner ossuary
«Columbarium»։ Encyclopædia Britannica (11th ed.)։ 1911
Լենա (գետ)

Անվան այլ կիրառումների համար տե՛ս՝ Լենա (այլ կիրառումներ)Լենա (յակուտ.՝ Өлүөнэ), գետ Ռուսաստանում (Յակուտիա, Իրկուտսկի մարզ)։


== Անվանում ==
Տեղացիներին հայտնի է այլ անվանումներով․ էվենկներն այն անվանում են Ելյույոնե, յակուտները՝ Օրյուս, բուրյաթները՝ Զուլհե։
Լենա անվանումն առաջացել է Ելյույոնեից, որն ուղղակի նշանակում է «մեծ գետ»։


== Աշխարհագրություն ==
Լենա գետը սկիզբ է առնում Բայկալի լեռնաշղթայից և թափվում է Լապտևների ծով։ Գետը պատկանում է Լապտևների ծովի ավազանին։ Ակունքը ծովի մակարդակից գտնվում է 1650 մ բարձրության վրա։ Գետի ափին են գտնվում Ուստ-Կուտ, Կիրենսկ, Լենսկ, Օլյոկմինսկ, Պոկրովսկ, Յակուտսկ քաղաքները և Սոտինցի, Ժիգանսկ բնակավայրերը։


== Հիդրոգրաֆիա ==
Լենա գետի երկարությունը կազմում է 4480 կմ, ավազանի մակերեսը՝ 2490000 կմ2 է։ Գետի ջրի ծախսը միջինում կազմում է 16 350 մ3։


== Վտակներ ==
Լենա գետի վտակներն են Չայա, Վիտիմ, Ալդան, Կուտա, Օլյոմկա, Վիլյույ, Կիրենգա, Չույա, Մոլոդո գետերը։


== Տես նաև ==
Ակունք և Գետաբերան


== Ծանոթագրություններ ==


== Պատկերասրահ ==
Դումբուլլի

Դումբուլլի, առվակ Ճորոխի ավազանում, Օլթի գետի համակարգում։ Հոսում է Օլթիի շրջանով և, ոռոգելով մի շարք գետերի հանդամասեր, միանում է Բարդուզ (Բերդուս) վտակին։ Հիշատակում է Ատրպետը («Հանդէս ամսօրեայ», 1928, էջ 375)։


== Ծանոթագրություններ ==
Կլոր սեղանի ասպետները: Արքա Արթուր

«Կլոր սեղանի ասպետները։ Արքա Արթուր» (անգլ.՝ King Arthur: Legend of the Sword), ռեժիսոր Գայ Ռիչիի ֆենթեզի արկածային ֆիլմը՝ նկարահանված արքա Արթուրի մասին լեգենդի մոտիվներով։ Արթուրի դերը կատարում է Չարլի Հանեմը, իսկ մյուս գլխավոր դերերում հանդես են գալիս Աստրիդ Բերժե-Ֆրիսբին, Ջիմոն Հոնսուն և Ջուդ Լոուն։ ԱՄՆ-ում պրեմիերան կայացել է 2017 թվականի մայիսի 12-ին։


== Սյուժե ==
Փողոցային պատանյակ Արթուրը ղեկավարում է իր բանդային, որը հետախուզում է Լոնդինիումի նրբանցքներում։ Նա չէր հասկանում, թե ինչպիսի կյանքի համար է ծնվել, մինչև որ իր ձեռքերում չհայտնվեց Էկսկալիբուր թուրը, իսկ թրի հետ միասին նաև իր ապագան։ Կանչելով Էկսկալիբուրի ակնթարթային ուժը՝ Արթուրը ստիպված է ընդունել մի քանի բարդ որոշումներ։ Հանդիպելով դիմադրության և Գվինևրա անվամբ հանելուկային երիտասարդ կնոջը՝ նա պետք է սովորեր տիրապետել թրին, դեմ առ դեմ հանդիպեր իր դևերին և համախմբի ժողովրդին, որպեսզի հաղթի բռնապետ Վորտիգերնին և դառնա թագավոր։ Վերջինս նրանից խլել էր թագը, սպանել ծնողներին։


== Դերերում ==


== Ստեղծում ==
2014 թվականի հունվարի 27-ին Warner Bros.-ը Գայ Ռիչիին առաջարկեց Ջոբի Հարոլդայի սցենարի հիման վրա նկարահանել նոր ֆիլմ՝ Արթուր արքայի լեգենդի հիման վրա։ Պլանավորվում է, որ ֆիլմը կդառնա պլանավորված ֆիլմերի հեքսալոգիայի առաջին մասը։ 2014 թվականի ապրիլի 10-ին հայտարարվեց, որ ֆիլմի շնորհանդեսը ԱՄՆ-ում կկայանա 2016 թվականի հուլիսի 22-ին։


=== Քասթինգ ===
2014 թվականի հուլիսի 21-ին Իդրիս Էլբան սկսեց բանակցություններ վարել Բեդիվերայի՝ Արթուրի հոր աջ ձեռքի դերի համար, ով պատրաստվում էր մարզել նրան։ 2014 թվականի օգոստոսի 27-ին հայտնի դարձավ, որ Չարլի Հաննեմը խաղալու է Արթուրի դերը, իսկ Էլիզաբեթ Օլսենը՝ դիտարկվում է որպես գլխավոր կնոջ դերակատար։ Արթուր արքայի դերի համար առաջարկվել էին նաև Հենրի Կավիլլը և Ջայ Կորտնին։ 2014 թվականի սեպտեմբերի 18-ին Deadline.com-ը հայտարարեց, որ Աստրիդ Բերժե-Ֆրիսբին խաղալու է Գվինևրայի դերը։ Գվինևրայի դերի թեկնածուներն են եղել նաև Ֆելիսիտի Ջոնսը և Ալիսիա Վիկանդերը (բացառությամբ Օլսենի)։ 2014 թվականի նոյեմբերի 14-ին Variety-ն հայտարարեց, որ Ջուդ Լոուն բանակցություններ է վարում գլխավոր չարագործի դերի համար, իսկ Իդրիս Էլբան պայմանագիր չի կնքել ֆիլմի նկարահանումների վերաբերյալ և Գայ Ռիչին Արթուրի ուսուցչի համար փնտրում է ուրիշ դերասանի։ 2014 թվականի նոյեմբերի 19-ին Ջիմոն Հոնսուն Արթուրի ուսուցչի դերի համար սկսեց բանակցություններ վարել։ 2015 թվականի փետրվարի 11-ին Էրիկ Բանան միացավ դերասանական կազմին՝ Ուտերի՝ Արթուր արքայի հոր դերով։ Ուտերի դերը սկզբում պլանավորված էր Լիամ Նիսոնի համար։ 2015 թվականի մարտի 6-ին Միքայել Պերսբրանդտը ստացավ Կյարտան չարագործի՝ վիկինգների արքայի ներկայացուցչի դերը։


=== Նկարահանումներ ===
Նկարահանումներն սկսեցին 2015 թվականի մարտի 10-ին Մեծ Բրիտանիայում՝ Warner Bros. Studios, Leavesden կինոստուդիայում։ Ֆիլմը նաև նկարահանվել է Ուելսում և Շոտլանդիայում։


=== Թողարկում ===
2015 թվականի դեկտեմբերի 21-ին Warner Bros.-ը ֆիլմի թողարկումը տեղափոխեց 2017 թվականի փետրվարի 17-ին։ 2016 թվականի հունվարի 21-ին Warner Bros.-ը հայտարարեց, որ թողարկումը կրկին տեղափոխվում է 2017 թվականի մարտի 24-ը։


== Ծանոթագրություններ ==
Լեմշվենիերա

Լեմշվենիերա (վրաց.՝ ლემშვენიერა), գյուղ Վրաստանում։ Գտնվում է Քվեմո Քարթլիի մարզի Գարդաբանի շրջանում։


== Դիրք ==
Գյուղը գտնվում է ծովի մակարդակից 320 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1642 մարդ։


== Ծանոթագրություններ ==
Վոլխով (գետ)

Անվան այլ կիրառումների համար տե՛ս՝ Վոլխով (այլ կիրառումներ)Վոլխով, գետ Ռուսաստանի Նովգորոդի և Լենինգրադի մարզերում։ Սկիզբ է առնում Իլմեն լճից, թափվում Լադոգա լիճը։ Երկարությունը 224 կմ է, ավազանը՝ 80,2 հզ․ Կմ²։ Գլխավոր վտակներն են Օսկույան, Պչևժան, Կերեստը, Տիգոդան։ Միջին բազմամյա ծախսը 586 մ3/վրկ է։ Սառցակալում է նոյեմբերից ապրիլ։ Նավարկելի է։ Վոլխովի վրա է Վոլխովի հէկը, ափերին են Նովգորոդ, Կիրիշի, Վոլխով, Նովայա Լադոգա քաղաքները։
Վիլլա դի Սերիո

Վիլլա դի Սերիո (իտալերեն՝ Villa di Serio), կոմունա Իտալիայում։ Գտնվում Է Լոմբարդիա մարզի Բերգամոյի գավառում։
Բնակչությունը կազմում է 5834 մարդ։ Բնակչության խտությունը կազմում է 1459 մարդ/կմ²։ Զբաղեցնում է 4 կմ² մակերես։ Փոստային ինդեքս՝ 24020, իսկ հեռախոսային կոդը՝ 035։


== Ժողովրդագրություն ==
Բնակչության աճը


== Ծանոթագրություններ ==
Կիրովսկոե (քաղաքատիպ ավան, Ղրիմ)

Անվան այլ կիրառումների համար տե՛ս՝ ԿիրովսկոեԿիրովսկոե (ուկրաիներեն՝ Кіровське, Ղրիմի թաթարերեն՝ İslâm Terek), քաղաքատիպ ավան Ուկրաինայի Ղրիմի Ինքնավար Հանրապետության Կիրովի շրջանում։ Բնակավայրը նախկինում նաև անվանվել է Իսլյամ-Տերեկ։
2012 թվականի տվյալներով Կիրովսկոե քաղաքատիպ ավանում բնակվում էր 7 064 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Նինա Թումամշյան

Նինա Թումամշյան (1904, Թիֆլիս, Ռուսական կայսրություն - անհայտ), հայ գրաֆիկ։


== Կենսագրություն ==
Սովորել է Վրաստանի գեղարվեստի ակադեմիայում։ Աշխատել է գրքի ձևավորման բնագավառում որպես մանրանկարներ ընդօրինակող։ Ցուցադրվել է 1922 թվականից։


== Ստեղծագործություններ ==
«Նատյուրմորտ սայլով»
«Պարսիկ»
«Պարուհի»
«Կոմերիտուհի»


== Ծանոթագրություններ ==
Նովոսամարսկոե

Նովոսամարսկոե (ուկրաիներեն՝ Новосамарське), գյուղ Ուկրաինայի Դոնեցկի մարզի Ալեքսանդրովիում։
2001 թվականի տվյալներով Նովոսամարսկոե գյուղում բնակվում էր 107 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հիլսդեյլ շրջան (Միչիգան)

Հիլսդեյլ շրջան (անգլ.՝ Hillsdale County), ԱՄՆ Միչիգան նահանգի 83 վարչական միավորներից մեկը։ Ընդհանուր տարածությունը 1,572 կմ² է, բնակչությունը՝ 46,688 մարդ (2010 թ. տվյալներով)։ Շրջկենտրոնն է Հիլսդեյլ բնակավայրը։ Կազմավորվել է 1829 թ.։
Դատախազի որդին փրկում է թագավորին

«Դատախազի որդին փրկում է թագավորին», 2010 թվականին  ռեժիսոր Օքսանա Խոլոդավայի կողմից Անտոն Չեխովի «Տանը» պատմվածքի մոտիվներով ստեղծված ռուսական նկարված մուլտֆիլմ։ «Մաստեր ֆիլմ» և «Գուբերնիա» սոցիալ մշակութային ծրագրերի ֆոնդը թողարկել են մուլտֆիլմերի շարք՝ նվիրված Անտոն Չեխովի 150- ամյակին։


== Սյուժե ==
Դատախազ Եվգենի Պետրովիչ Իվանովը տուն է վերադարձել ծառայությունից։ Մուտքի մոտ նրան հանդիպում է տան աշխատող Նատալյա Սեմյոնովնան և բողոքում, որ նրա փոքրիկ տղան՝ Սերյոժան, ծխում է, իսկ ծխախոտը վերցրել է հոր սեղանից։ Դատախազը փորձում է խոսել որդու հետ, բայց սովորության համաձայն խոսում է այնքան երկար և ձանձրալի, որ երեխան սկսում է չլսել, խաղում է կատվի հետ և սկսում է նկարել հեքիաթային թագավորի։ Այդ ժամանակ դատախազն սկսում է պատմել հեքիաթ թագավորի մասին, որն ուներ միակ որդի։ Բայց որդին սկսում է ծխել և մահանում։ Ծեր թագավորը մնում է առանց օգնության․ մարդ չկար, որ պաշտպաներ նրան։ Թագավորը լաց է լինում, մինչև խեղդվում է։ Տղան մտածում է և շարունակում նկարել, թե ինչպես է որդին փրկում թագավորին։ Գիշերը Սերյոժան գնում է հոր մոտ, արթնացնում նրան և ասում․ «Հայրիկ, ես էլ չեմ ծխի» Հայրիկը և որդին երկար նայում էին պատուհանից դուրս։


== Դերերը հնչյունավորել են ==
Ալեքսեյ Կոլգան, Ալինա Պոկրովսկայա, Վ․ Խրյաշչևա։


== Չեխովի պատմվածքները ==
«Կինեմատոգրաֆիստական Չեխովը» (ռուս.՝ «Кинематографический Чехов») փառատոնի ժամանակ ցուցադրվել է «Ա․ Պ․ Չեխովի պատմվածքները» անիմացիոն շարքը, ֆիլմերը ներկայացրել են հեղինակները․

«Անօրինություն», ռեժիսոր՝ Նատալյա Մալգինա
«Սպիտակաճակատը», ռեժիսոր՝ Սերգեյ Սերյոգին
«Դատախազի որդին փրկում է թագավորին», ռեժիսոր՝ Օքսանա Խոլոդովա
«Պենսնեով մարդը», ռեժիսոր՝ Խիխուս։


== Փառատոններ և մրցանակներ ==
2010 - Սուզդալի անիմացիոն կինոյի ռուսական բաց փառատոն, մասնակցություն մրցութային ծրագրին։
2010 - «Անիմայովկա» XIII միջազգային փառատոն․ ժյուրիի հատուկ դիպլոմ «Անիմացիայում դասական գրականության բնահատուկ արտացոլման համար», «Դատախազի որդին փրկում է թագավորին» մուլտֆիլմի ռեժիսոր Օքսանա Խոլոդովային։
2011 - «Ոսկե արծիվ» մրցանակ լավագույն անիմացիոն ֆիլմ անվանակարգով։


== Ծանոթագրություններ ==


== Արտաքին հղումներ ==
«Դատախազի որդին փրկում է թագավորին» մուլտֆիլմը «Անիմատոր.ռու» կայքում